CELEX: 31993R0211
Language: el
Date: 1993-01-01 00:00:00
Title: Κανονισμός (ΕΟΚ) αριθ. 211/93 της Επιτροπής της 1ης Φεβρουαρίου 1993 που τροποποιεί τον κανονισμό (ΕΟΚ) αριθ. 3782/88 που εξουσιοδοτεί τη Γερμανία και τη Γαλλία να μην εφαρμόσουν σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96

Avis juridique important

|

31993R0211

Κανονισμός (ΕΟΚ) αριθ. 211/93 της Επιτροπής της 1ης Φεβρουαρίου 1993 που τροποποιεί τον κανονισμό (ΕΟΚ) αριθ. 3782/88 που εξουσιοδοτεί τη Γερμανία και τη Γαλλία να μην εφαρμόσουν σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96  

Επίσημη Εφημερίδα αριθ. L 025 της 02/02/1993 σ. 0022 - 0022 Φινλανδική ειδική έκδοση: Κεφάλαιο 3 τόμος 48 σ. 0068  Σουηδική ειδική έκδοση: Κεφάλαιο 3 τόμος 48 σ. 0068 

ΚΑΝΟΝΙΣΜΟΣ (ΕΟΚ) αριθ. 211/93 ΤΗΣ ΕΠΙΤΡΟΠΗΣ της 1ης Φεβρουαρίου 1993 που τροποποιεί τον κανονισμό (ΕΟΚ) αριθ. 3782/88 που εξουσιοδοτεί τη Γερμανία και τη Γαλλία να μην εφαρμόσουν σε ορισμένες ζώνες τα μέτρα που προβλέπονται στον κανονισμό (ΕΟΚ)  αριθ. 1442/88 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων για τις αμπελουργικές περιόδους 1989/90 έως 1995/96Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 1442/88 του Συμβουλίου της 24ης Μαΐου 1988 για τη χορήγηση, για τις αμπελουργικές περιόδους 1988/89 έως 1995/96, πριμοδοτήσεων για την οριστική εγκατάλειψη των αμπελουργικών εκτάσεων (1), και ιδίως το άρθρο 12 παράγραφος 1,  Εκτιμώντας:  ότι η Γαλλία υπέβαλε πριν από την 1η Οκτωβρίου 1992, σύμφωνα με το άρθρο 11α του κανονισμού (ΕΟΚ) αριθ. 2729/88 της Επιτροπής της 31ης Αυγούστου 1988 για τον καθορισμό των λεπτομερειών εφαρμογής του κανονισμού (ΕΟΚ) αριθ. 1442/88 για τις αμπελουργικές  περιόδους 1988/89 έως 1995/96 σχετικά με τη χορήγηση πριμοδοτήσεων για την οριστική εγκατάλειψη των αμπελουργικών εκτάσεων (2), όπως τροποποιήθηκε τελευταία από τον κανονισμό (ΕΟΚ) αριθ. 678/89 (3), τροποποίηση της αίτησης εξαιρέσεως ορισμένων ζωνών από  το πεδίο εφαρμογής των μέτρων που προβλέπονται στον κανονισμό (ΕΟΚ) αριθ. 1442/88 από την αμπελουργική περίοδο 1993/94- ότι η τροποποίηση αυτή εμπίπτει στις κατηγορίες που δικαιολογούνται στην παρούσα αίτηση για την έκδοση του κανονισμού (ΕΟΚ) αριθ.  3782/88 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3615/89 (5), που εξουσιοδοτεί τη Γερμανία και τη Γαλλία να μην εφαρμόσουν σε ορισμένες ζώνες τα μέτρα που προβλέπονται στον κανονισμό (ΕΟΚ) αριθ. 1442/88- ότι το  διορθωμένο αμπελουργικό δυναμικό του συνόλου των ζωνών αυτών είναι μικρότερο από το 10 % του εθνικού γαλλικού αμπελουργικού δυναμικού- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Οίνων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στην παράγραφο 2 πρώτη περίπτωση του παραρτήματος του κανονισμού (ΕΟΚ) αριθ. 3782/88 προστίθενται οι περιοχές "Cotes d'Auvergne" και "Saint Pourcain".  Άρθρο 2  Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από την αμπελουργική περίοδο 1993/94.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 1 Φεβρουαρίου 1993.  Για την Επιτροπή Rene STEICHEN Μέλος της Επιτροπής (1) ΕΕ αριθ. L 132 της 28. 5. 1988, σ. 3.  (2) ΕΕ αριθ. L 241 της 1. 9. 1988, σ. 108.  (3) ΕΕ αριθ. L 73 της 17. 3. 1989, σ. 23.  (4) ΕΕ αριθ. L 332 της 3. 12. 1988, σ. 25.  (5) ΕΕ αριθ. L 351 της 2. 12. 1989, σ. 15.